அரியலூர் மாவட்டம், திருமானூரில் அரசு மணல் குவாரி அமைக்கும் பணியில் தற்போது தீவிரம் காட்டி வருகிறது. இதற்கு எதிர்ப்பு தெரிவித்த விவசாயிகள் கண்டன பேரணி, மனிதச்சங்கிலி, வீடுகளில் கறுப்புக்கொடி போன்ற தொடர் போராட்டங்களில் ஈடுபட்டு தங்கள் எதிர்ப்பை அரசுக்கு தெரிவித்து வருகின்றனர். இந்நிலையில், மணல் குவாரி அமைக்கும் பணிக்கு ராட்சத மண் அள்ளும் எந்திரங்கள் மற்றும் பொக்லைன் இயந்திரங்களை அதிகாரிகள் கொண்டு வந்தனர். இதைக் கண்ட பொதுமக்கள், ஒருபிடி மண்ணை அள்ளினால் இங்கு கொலை நடக்கும்' என்று எச்சரித்து மிரட்டி அனுப்பினார்கள். பின்பு போராட்டக்காரர்கள் கொள்ளிட ஆற்றிலிருந்து அப்புறப்படுத்தியதை தொடர்ந்து காவல்துறையினர் குவிக்கப்பட்டனர்.